শখ ছিল নতুন মোবাইল কেনার। তাই জন্য অনলাইনে পছন্দের একটি স্মার্টফোন অর্ডারও দিয়েছিলেন এক ব্যক্তি। কিন্তু সেই মোবাইলের প্যাকেট বাড়িতে আসার পরেই মাথায় হাত তাঁর।

এই বিষয়ে অন্যান্য খবর

প্রেমিকাকে অনলাইনে বেচার বিজ্ঞাপন যুবকের, রাখলেন চড়া দাম, পরের কাণ্ড মারাত্মক


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ঘটনাটি মহারাষ্ট্রের ঔরঙ্গাবাদের। কয়েক দিন আগে এক ব্যক্তি অনলাইনের একটি ই-কমার্স সংস্থা থেকে একটি মোবাইল অর্ডার দেন। সংস্থা থেকে মেসেজ মারফত ওই ব্যক্তিকে জানানো হয় যে দিন কয়েক বাদে তাঁকে মোবাইলটির ডেলিভারি দেওয়া হবে।
কিন্তু মোবাইলের প্যাকেটটি নেওয়ার পরেই ঘটে বিপত্তি। দিন কয়েক আগে এক ডেলিভারি বয় এসে তাঁর কাছে মোবাইলের প্যাকেটটি দিয়ে যান। মোবাইলের দাম বাবদ পুরো টাকাটাই মিটিয়ে দেন ওই ব্যক্তি। কিন্তু প্যাকেট খুলতে গিয়ে তিনি দেখেন মোবাইলের বদলে ইট রয়েছে তাতে। এর পরেই ডেলিভারি বয়ের কাছে গিয়ে বিষয়টি জানান তিনি। কিন্তু ডেলিভারি বয় পালটা জানিয়ে দেন, তাঁদের কাজ ডেলিভারি দেওয়া, এসব দেখভাল করা নয়।
এর পরেই পুলিশের দ্বারস্থ হন তিনি। অভিযোগের ভিত্তিতে তদন্তও শুরু করেছে পুলিশ।